Θεσσαλονίκη, 08 Σεπτεμβρίου 2022

 Αρ. Πρωτ.: 2458

**Θέμα:** Επιστολή χορήγησης διευκρινίσεων

**Σχετ**.: ΔΙΑΚΗΡΥΞΗ ΑΡ. **3/2022**

 **ΕΡΩΤΗΜΑ: 1)** Στη σελίδα 7 της διακήρυξης, άρθρο 1.6, Γ, αναφέρεται ότι: «Η δαπάνη των δημοσιεύσεων στον Ελληνικό Τύπο βαρύνει τον προμηθευτή που θα ανακηρυχθεί ανάδοχος».

Παρακαλούμε όπως προσδιορίσετε το κόστος των εξόδων δημοσίευσης, που βαραίνουν τον ανάδοχο.

**ΑΠΑΝΤΗΣΗ στο (1)**

Το κόστος των δημοσιεύσεων της διακήρυξης ανέρχεται στο ποσό των 102,92 Ευρώ, συμπεριλαμβανομένου του ΦΠΑ.

**ΕΡΩΤΗΜΑ: 2)** Στη σελίδα 15 της διακήρυξης στο άρθρο 2.2.4. ορίζεται ότι οι οικονομικοί φορείς πρέπει να διαθέτουν την απαιτούμενη άδεια λειτουργίας για τις παρεχόμενες υπηρεσίες.

Παρακαλούμε όπως προσδιορίσετε εάν η ανωτέρω απαίτηση καλύπτεται με την εκτύπωση της καρτέλας της επιχείρησης μέσω TAXISnet.

**ΑΠΑΝΤΗΣΗ στο (2)**

Η συγκεκριμένη απαίτηση (καταλληλότητα άσκησης επαγγελματικής δραστηριότητας) καλύπτεται με την προσκόμιση του αποδεικτικού μέσου που ορίζεται στην παράγραφο Β2 της διακήρυξης.

**ΕΡΩΤΗΜΑ: 3)** Στη σελίδα 66 της διακήρυξης, ΧΩΡΟΙ ΤΟΥΑΛΕΤΩΝ - ΑΠΟΔΥΤΗΡΙΩΝ, αναφέρεται: «Άδειασμα κάδων απορριμμάτων – τοποθέτηση νέας σακούλας».

Παρακαλούμε όπως μας διευκρινίσετε εάν οι σακούλες ανήκουν στις υποχρεώσεις του αναδόχου ή του Οργανισμού Μεγάρου Μουσικής Θεσσαλονίκης.

**ΑΠΑΝΤΗΣΗ στο (3)**

Οι σακούλες συμπεριλαμβάνονται στις υποχρεώσεις του αναδόχου.

**ΕΡΩΤΗΜΑ: 4)** Στη σελίδα 15 της διακήρυξης στο άρθρο 2.2.5. αναφέρεται ότι οι οικονομικοί φορείς πρέπει να διαθέτουν τον κατάλληλο επαγγελματικό και τεχνικό εξοπλισμό, όπως αυτός περιγράφεται στο ΠΑΡΑΡΤΗΜΑ ΙΙΙ.

Επιπλέον, στο άρθρο 2.2.6.2. Αποδεικτικά μέσα (σελ. 19) απαιτείται με τα δικαιολογητικά κατακύρωσης η υποβολή υπεύθυνης δήλωσης ότι θα προσφέρουν τις υπηρεσίες με τον κατάλληλο επαγγελματικό και τεχνικό εξοπλισμό, όπως αυτός περιγράφεται στο ΠΑΡΑΡΤΗΜΑ ΙΙΙ.

Παρακαλούμε όπως μας διευκρινίσετε εάν απαιτείται κατά τη συμμετοχή στο διαγωνισμό η απόδειξη κατοχής του επαγγελματικού και τεχνικού εξοπλισμού, όπως αυτός περιγράφεται στο ΠΑΡΑΡΤΗΜΑ ΙΙΙ, ή εάν αρκεί μόνο η υποβολή της ανωτέρω υπεύθυνης δήλωσης κατά το στάδιο υποβολής των δικαιολογητικών κατακύρωσης.

**ΑΠΑΝΤΗΣΗ στο (4)**

Το αποδεικτικό μέσο για την απόδειξη της συγκεκριμένης απαίτησης ορίζεται στην παράγραφο Β.3 γ της διακήρυξης.

**ΕΡΩΤΗΜΑ: 5)** Στη σελίδα 70 της διακήρυξης, Γ.ΤΕΧΝΙΚΟΣ ΕΞΟΠΛΙΣΜΟΣ, ΗΛΕΚΤΡΟΚΙΝΗΤΑ ΚΑΙ ΑΠΑΡΑΙΤΗΤΑ ΜΗΧΑΝΗΜΑΤΑ - ΕΞΟΠΛΙΣΜΟΣ αναφέρεται : «Μηχανισμοί 3Μ».

Παρακαλούμε όπως μας διευκρινίσετε τα χαρακτηριστικά που πρέπει να έχουν οι Μηχανισμοί 3Μ.

**ΑΠΑΝΤΗΣΗ στο (5)**

Οι «Μηχανισμοί 3Μ» είναι αναλώσιμος εξοπλισμός ηλεκτροκίνητων μηχανημάτων, τον οποίο απαιτείται να διαθέτει ο ανάδοχος.

**ΕΡΩΤΗΜΑ: 6)** Στη σελίδα 72 της διακήρυξης, στον ΠΙΝΑΚΑ ΚΟΣΤΟΥΣ ΩΡΑΣ ΓΙΑ ΤΟΝ ΥΠΟΛΟΓΙΣΜΟ (α) & (β) ΤΟΥ ΠΙΝΑΚΑ Α, αναγράφεται τρεις (3) φορές το στοιχείο ΜΗΝΙΑΙΕΣ ΜΙΚΤΕΣ ΑΠΟΔΟΧΕΣ.

Παρακαλούμε όπως μας διευκρινίσετε τι περιλαμβάνουν τα στοιχεία ΜΗΝΙΑΙΕΣ ΜΙΚΤΕΣ ΑΠΟΔΟΧΕΣ (1), ΜΗΝΙΑΙΕΣ ΜΙΚΤΕΣ ΑΠΟΔΟΧΕΣ (2) και ΜΗΝΙΑΙΕΣ ΜΙΚΤΕΣ ΑΠΟΔΟΧΕΣ (3) στον ανωτέρω Πίνακα.

**ΑΠΑΝΤΗΣΗ στο (6)**

Οι μικτές μηνιαίες αποδοχές (2) είναι το άθροισμα των μικτών μηνιαίων αποδοχών (1) + μηνιαία κάλυψη άδειας + άδεια αντικαταστάτη. Οι μικτές μηνιαίες αποδοχές (3) είναι το άθροισμα των μικτών μηνιαίων αποδοχών (2) + Δώρο Πάσχα +Δώρο Χριστουγέννων + Επίδομα αδείας.

**ΕΡΩΤΗΜΑ: 7)** Στη σελίδα 76 της διακήρυξης αναφέρεται: «Η τιμή / εργατοώρα του έκτακτου καθαρισμού (στήλη Α του αντίστοιχου πίνακα) πρέπει να είναι ίδια με την τιμή που προκύπτει από τον τακτικό καθαρισμό (γραμμή «Σύνολο α+β, στήλη «Σύνολο/εργατοώρα» του πίνακα Α «Τακτικός Καθαρισμός»

Το σύνολο α+β του ανωτέρω Πίνακα περιλαμβάνει μόνο τις πάσης φύσεως νόμιμες αποδοχές των εργαζομένων και τις ασφαλιστικές εισφορές του εργοδότη. Δεν περιλαμβάνει δηλαδή, το διοικητικό κόστος, το κόστος αναλωσίμων, τις νόμιμες κρατήσεις και το εργολαβικό κέρδος. Επομένως, βάσει της ανωτέρω επισήμανσης στον ΠΊΝΑΚΑ Β. ΚΟΣΤΟΣ ΕΚΤΑΚΤΩΝ ΚΑΘΑΡΙΣΜΩΝ, οι οικονομικοί φορείς στις προσφορές τους δεν θα υπολογίσουν διοικητικό κόστος, κόστος αναλωσίμων, νόμιμες κρατήσεις και εργολαβικό κέρδος.

Παρακαλούμε όπως μας διευκρινίσετε ποιος είναι ο ορθός τρόπος συμπλήρωσης του ΠΊΝΑΚΑ Β. ΚΟΣΤΟΣ ΕΚΤΑΚΤΩΝ ΚΑΘΑΡΙΣΜΩΝ.

**ΑΠΑΝΤΗΣΗ στο (7)**

Στη στήλη Δ του Πίνακα Β θα αναφερθούν οι γραμμές 2,3,4 και 5 του Πίνακα Α: Κόστος Τακτικών Καθαρισμών που αφορούν στο διοικητικό κόστος, τα αναλώσιμα, τις νόμιμες κρατήσεις και το εργοδοτικό κέρδος.

**ΕΡΩΤΗΜΑ: 8)** Παρακαλούμε όπως αναρτήσετε στην πλατφόρμα του διαγωνισμού:

i. Το αρχείο .xml του Ευρωπαϊκού Ενιαίου Εγγράφου, διότι είναι αναρτημένο μόνο ως αρχείο .pdf

ii. Το ΠΑΡΑΡΤΗΜΑ ΙΙ – ΤΕΧΝΙΚΕΣ ΠΡΟΔΙΑΓΡΑΦΕΣ σε επεξεργάσιμη μορφή (αρχείο word)

**ΑΠΑΝΤΗΣΗ στο (8)**

Τα αρχεία που ανεβαίνουν στην ηλεκτρονική πλατφόρμα του ΕΣΗΔΗΣ πρέπει να είναι ψηφιακά υπογεγραμμένα. Τα ψηφιακά υπογεγραμμένα αρχεία δεν είναι επεξεργάσιμα.

Για την Επιτροπή

Διενέργειας Διαγωνισμού

Ο Πρόεδρος

Απόστολος Ανδριάς